এই কী স্বাধীনতা!

ফারুক আহম্মদ মজুমদার

উদাস মনে আকাশ পানে চেয়ে

পথহারা এক পাখি,

ভাবছে বসে কবে পাবে তার

হারানো নীড় ফিরে।

যে বৃক্ষের তরে পাখি

যুদ্ধে দিয়েছিল পাড়ি,

সে বৃক্ষই দিল প্রতিদান

একটি বিরান বাড়ি।

প্রশ্ন রাখে পাখি

এই কী স্বাধীনতা!

কি ছিল তার প্রয়োজন

শত্রু মুক্ত স্বাধীন জীবন;

আজও যেথা প্রত্যহ দিবালোকে

ঝরে অজস্র তাজা প্রাণ।

সবলের অত্যাচারে অসহায় মানুষ

অভাব অনটনে দিনরাত আবরু লুটায়,

নীরবে মানবতা অশ্রু ঝরায়

প্রিয়জন হারানোর ব্যথায়।